ระเบียบกรมการจัดหางานระเบียบกรมการจัดหางานว่าด้วยการให้บริการแก่ผู้ประกันตนกรณีว่างงานพ.ศ. ๒๕๔๗ เพื่อให้การให้บริการแก่ผู้ประกันตนกรณีว่างงานเป็นไปด้วยความเรียบร้อยสอดคล้องกับกฎหมายว่าด้วยประกันสังคมอาศัยอำนาจตามความในมาตรา๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ อธิบดีกรมการจัดหางานจึงวางระเบียบไว้ดังต่อไปนี้ข้อ๑ ระเบียบนี้ให้เรียกว่า ระเบียบกรมการจัดหางานว่าด้วยการให้บริการแก่ผู้ประกันตนกรณีว่างงาน พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในระเบียบนี้ผู้ประกันตนกรณีว่างงาน หมายความว่าผู้ซึ่งจ่ายเงินสมทบอันก่อให้เกิดสิทธิได้รับประโยชน์ทดแทนกรณีว่างงานตามกฎหมายว่าด้วยประกันสังคมว่างงาน หมายความว่า การที่ผู้ประกันตนกรณีว่างงานต้องหยุดงานเนื่องจากนิติสัมพันธ์ระหว่างนายจ้างและลูกจ้างตามสัญญาจ้างแรงงานสิ้นสุดลงขึ้นทะเบียน หมายความว่าการที่ผู้ประกันตนกรณีว่างงานแจ้งต่อสำนักงานจัดหางานว่าเป็นผู้ประกันตนกรณีว่างงานและพร้อมที่จะปฏิบัติตามเงื่อนไขที่กำหนดไว้ในมาตรา๗๘ แห่งพระราชบัญญัติประกันสังคม พ.ศ. ๒๕๓๓รองาน หมายความว่าการที่ผู้ประกันตนกรณีว่างงานขึ้นทะเบียนแล้วและยังไม่ได้รับการบรรจุงานการตรวจสอบสิทธิเบื้องต้น หมายความว่าการตรวจสอบความเป็นผู้มีสิทธิขึ้นทะเบียนและหมายรวมถึงการตรวจสอบภาวะการว่างงานจริงของผู้ประกันตนในขณะนั้นด้วยประโยชน์ทดแทน หมายความว่าเงินที่กองทุนประกันสังคมจ่ายให้เป็นค่าชดเชยกรณีว่างงานการให้บริการ หมายความว่า การให้บริการจัดหางานซึ่งหมายรวมถึงการให้คำแนะนำ การให้คำปรึกษา การแนะแนวอาชีพการพิจารณาส่งฝึกอบรมฝีมือแรงงาน และรวมตลอดถึงการให้บริการอื่นๆตามอำนาจหน้าที่ที่ได้รับมอบหมายการให้คำแนะนำ หมายความว่าการให้ความรู้ด้านข้อมูลการจ้างงานหรืออื่นๆที่เป็นประโยชน์ในการเลือกงานที่เหมาะสมการให้คำปรึกษา หมายความว่ากระบวนการให้ความรู้หรือข้อมูล เพื่อให้มีความเข้าใจตนเอง เข้าใจความเป็นจริงในการเลือกงานการประกอบอาชีพ การวางแผนหางานการปรับตัวให้สอดคล้องกับสภาวะการณ์ที่เป็นจริงด้านการมีงานทำบันทึกข้อมูล หมายความว่าการบันทึกผลการให้บริการและรวมถึงผลการกระทำผิดเงื่อนไขของผู้ประกันตนกรณีว่างงานลงในเอกสารและในฐานข้อมูลคอมพิวเตอร์สำนักงานจัดหางาน หมายความว่าสำนักงานจัดหางานของกรมการจัดหางานเจ้าหน้าที่ หมายความว่าผู้ซึ่งได้รับมอบหมายให้ปฏิบัติหน้าที่การให้บริการแก่ผู้ประกันกรณีว่างงานส่วนที่ ๑การขึ้นทะเบียนและการตรวจสอบสิทธิเบื้องต้น ข้อ๔ผู้ประกันตนกรณีว่างงานที่ประสงค์จะขึ้นทะเบียนให้ยื่นแบบขึ้นทะเบียนหางานที่สำนักงานจัดหางานแห่งหนึ่งแห่งใดก็ได้พร้อมเอกสารหลักฐานดังต่อไปนี้(๑)บัตรประจำตัวประชาชน(๒)สำเนาหนังสือแจ้งการสิ้นสุดความเป็นผู้ประกันตน (สปส. ๖-๐๙)หรือหลักฐานอื่นที่ราชการกำหนดให้เป็นหลักฐานได้(๓)สำเนาสมุดบัญชีเงินฝากธนาคารประเภทออมทรัพย์แบบขึ้นทะเบียนหางานตามวรรคหนึ่งให้เป็นไปตามแบบท้ายระเบียบนี้ผู้ประกันตนกรณีว่างงานที่ขึ้นทะเบียนแล้วจะต้องรีบหางานใหม่ทำโดยเร็วอีกทั้งต้องปฏิบัติตามหลักเกณฑ์และเงื่อนไขที่กรมการจัดหางานประกาศกำหนดข้อ๕ ผู้ประกันตนกรณีว่างงานที่ขึ้นทะเบียนต่อสำนักงานจัดหางานต้องมีคุณสมบัติเป็นผู้ประกันตนตามมาตรา๓๓ แห่งพระราชบัญญัติประกันสังคม พ.ศ. ๒๕๓๓และจะต้องเป็นผู้มีความสามารถในการทำงานพร้อมจะทำงานที่เหมาะสมตามที่เจ้าหน้าที่จัดหาให้ ไม่ปฏิเสธงานไม่ปฏิเสธการฝึกอบรมฝีมือแรงงานอีกทั้งต้องไปรายงานตัวต่อเจ้าหน้าที่ตามกำหนดนัดหมายไม่น้อยกว่าเดือนละหนึ่งครั้งส่วนที่ ๒การให้บริการ ข้อ๖เมื่อผู้ประกันตนกรณีว่างงานขึ้นทะเบียนแล้วให้เจ้าหน้าที่ชี้แจงให้ผู้ประกันตนกรณีว่างงานทราบเกี่ยวกับหลักเกณฑ์เงื่อนไข สิทธิประโยชน์ต่างๆ รวมตลอดถึงแนวปฏิบัติตามระบบประกันสังคมกรณีว่างงานและดำเนินการการให้บริการโดยทันทีผู้ประกันตนกรณีว่างงานที่ยังไม่ได้รับการบรรจุงานให้จัดอยู่ในทะเบียนผู้รองานข้อ๗ การให้บริการตามระเบียบนี้ให้เจ้าหน้าที่ดำเนินการให้บริการจัดหางานแก่ผู้ประกันตนกรณีว่างงานก่อน หากผู้ประกันตนไม่สามารถหางานทำได้ให้เจ้าหน้าที่พิจารณาให้บริการอื่นที่เหมาะสมโดยพิจารณาถึงศักยภาพ ความรู้ ความสามารถ บุคลิกภาพความตั้งใจและโอกาสในการทำงานใหม่รวมถึงความสนใจในการรับฟังคำแนะนำของเจ้าหน้าที่ด้วยข้อ๘ การให้บริการจัดหางานผู้ประกันตนกรณีว่างงานเลือกตำแหน่งงานที่ถนัดได้โดยอิสระหากเลือกงานไม่ได้หรือไม่แน่ใจในตำแหน่งงานที่ตนเองถนัด เจ้าหน้าที่จะเป็นผู้แนะนำหรือจัดหาให้การให้บริการจัดหางานจะต้องดำเนินการตรวจสอบผลการพิสูจน์สิทธิเบื้องต้นและตรวจสอบผลการบรรจุงานหรือการประกอบอาชีพที่แท้จริงของผู้ประกันตนกรณีว่างงานด้วยข้อ๙ ผู้ประกันตนกรณีว่างงานที่รองานเนื่องจากไม่มีตำแหน่งงานที่เหมาะสมในขณะนั้นเจ้าหน้าที่จะต้องให้คำแนะนำหรือให้คำปรึกษาเกี่ยวกับการหางานทำ ภาวะตลาดแรงงานการจ้างงาน การประกอบอาชีพอิสระหรือการแนะแนวอาชีพรวมถึงการให้ข้อมูลที่เป็นประโยชน์ในการบรรจุงานหรือเปลี่ยนงานผู้ประกันตนกรณีว่างงานที่ได้รับการบรรจุงานหรือได้ประกอบอาชีพอิสระโดยไม่ประสงค์จะหางานทำอีกให้ถือว่ากระบวนการการให้บริการได้สิ้นสุดข้อ๑๐ผู้ประกันตนกรณีว่างงานที่รองานจะต้องพยายามหางานทำและติดตามงานทั้งจากนายจ้างโดยตรงหรือไปพบเจ้าหน้าที่เพื่อขอรับการให้บริการตลอดถึงต้องพัฒนาตนเองให้เข้าสู่ตลาดแรงงานโดยเร็วข้อ๑๑การให้บริการแก่ผู้ประกันตนกรณีว่างงานจะต้องดำเนินการให้ความช่วยเหลืออย่างต่อเนื่องตลอดระยะเวลาการคุ้มครองสิทธิการให้บริการแก่ผู้ประกันตนกรณีว่างงานหลังจากสิ้นสุดระยะเวลาการคุ้มครองสิทธิแล้วให้เปลี่ยนสถานะการให้บริการเป็นคนหางานตามปกติต่อไปส่วนที่ ๓การพิจารณาความสามารถและความพร้อมในการทำงาน ข้อ๑๒การพิจารณาความสามารถและความพร้อมในการทำงานของผู้ประกันตนกรณีว่างงานให้เป็นไปตามหลักเกณฑ์ที่กรมการจัดหางานประกาศกำหนดข้อ๑๓ผู้ประกันตนกรณีว่างงานที่มีความสามารถและมีความพร้อมในการทำงานจะต้องทำงานที่ตนเลือกหรืองานที่เหมาะสมตามที่เจ้าหน้าที่จัดหาให้โดยทันทีเมื่อนายจ้างตกลงรับเข้าทำงานนั้นส่วนที่ ๔การจัดหางานที่เหมาะสม ข้อ๑๔ เจ้าหน้าที่ต้องพิจารณาจัดหางานที่เหมาะสมให้ผู้ประกันตนกรณีว่างงานโดยทันทีและผู้ประกันตนกรณีว่างงานต้องพร้อมจะทำงานที่เหมาะสมตามที่เจ้าหน้าที่จัดหาให้การกำหนดลักษณะงานและการจัดหางานที่เหมาะสมให้เป็นไปตามที่กรมการจัดหางานประกาศกำหนดในกรณีที่ไม่สามารถจัดหางานที่เหมาะสมได้อาจจะพิจารณาจัดหางานให้ตามความเหมาะสมกับความรู้ความสามารถ บุคลิกลักษณะของผู้ประกันตนกรณีว่างงาน ภาวะทางเศรษฐกิจ สังคมและสภาวะตลาดแรงงานในขณะนั้นหรือพิจารณากลุ่มอาชีพอื่นเพื่อประสานการส่งฝึกอบรมฝีมือแรงงานข้อ๑๕ผู้ประกันตนกรณีว่างงานหากไม่ทำงานที่เหมาะสมตามที่เจ้าหน้าที่จัดหาให้ก็ดีไม่ยอมไปพบนายจ้างก็ดี ไม่ยอมทำงานหลังจากเจ้าหน้าที่ส่งตัวไปพบนายจ้างก็ดีถือว่าผู้ประกันตนกรณีว่างงานเป็นผู้ปฏิเสธงานซึ่งอาจเป็นเหตุให้ผู้ประกันตนกรณีว่างงานเสียสิทธิในการรับประโยชน์ทดแทนได้เมื่อพิสูจน์ได้ว่าการปฏิเสธงานนั้นไม่สมเหตุสมผลส่วนที่ ๕การพิจารณาส่งผู้ประกันตนไปฝึกอบรมฝีมือแรงงาน ข้อ๑๖ผู้ประกันตนที่ขึ้นทะเบียนและอยู่ระหว่างรองานเนื่องจากไม่สามารถหางานทำได้หรือเจ้าหน้าที่ไม่สามารถจัดหาตำแหน่งงานที่เหมาะสมได้เจ้าหน้าที่ต้องให้คำแนะนำแก่ผู้ประกันตนกรณีว่างงานไปทำงานในกลุ่มอาชีพอื่นหากยังไม่สามารถจัดหางานได้และเห็นว่าความจำเป็นจะพิจารณาส่งไปฝึกอบรมฝีมือแรงงานที่เหมาะสมและสอดคล้องกับความต้องการของนายจ้างก็ได้การส่งไปฝึกอบรมฝีมือแรงงานตามวรรคหนึ่งเจ้าหน้าที่ต้องพิจารณาถึงความจำเป็น ความรู้ความสามารถ ศักยภาพของผู้ประกันตนกรณีว่างงานตลอดถึงสภาวะตลาดแรงงานและตำแหน่งงานที่มีรองรับในขณะนั้นซึ่งการฝึกดังกล่าวจะใช้เวลาในการฝึกตามหลักสูตรที่กรมพัฒนาฝีมือแรงงานกำหนดข้อ๑๗หลักเกณฑ์การพิจารณาส่งผู้ประกันตนกรณีว่างงานไปฝึกอบรมฝีมือแรงงานให้เป็นไปตามที่กรมการจัดหางานประกาศกำหนดข้อ๑๘ผู้ประกันตนกรณีว่างงานหากไม่ฝึกอบรมฝีมือแรงงานที่เหมาะสมตามที่เจ้าหน้าที่แนะนำถือว่าผู้ประกันตนกรณีว่างงานปฏิเสธการฝึกงานซึ่งอาจเป็นสาเหตุให้เสียสิทธิรับประโยชน์ทดแทนหากปรากฏว่าการปฏิเสธการฝึกงานนั้นไม่สมเหตุสมผลข้อ๑๙ การพิจารณาส่งผู้ประกันตนกรณีว่างงานไปฝึกอบรมฝีมือแรงงานจะต้องส่งไปฝึกอบรมที่กรมพัฒนาฝีมือแรงงานตามหลักเกณฑ์ที่กรมพัฒนาฝีมือแรงงานกำหนดส่วนที่ ๖การรายงานตัว ข้อ๒๐ผู้ประกันตนกรณีว่างงานจะต้องไปรายงานตัวต่อเจ้าหน้าที่ที่สำนักงานจัดหางานที่ขึ้นทะเบียนไว้ไม่น้อยกว่าเดือนละหนึ่งครั้งกรณีเจ้าหน้าที่เห็นว่าเพื่อประโยชน์ในการมีงานทำของผู้ประกันตนกรณีว่างงานมีความจำเป็นและมีแนวโน้มการบรรจุงานได้เร็วขึ้นจะนัดหมายให้มารายงานตัวเฉพาะกรณีก็ได้แต่ไม่น้อยกว่าเดือนละหนึ่งครั้งการรายงานตัวต้องรายงานเกี่ยวกับการหางานทำการประกอบอาชีพความเป็นอยู่และความก้าวหน้าในการหางานทำกับเจ้าหน้าที่ตามความเป็นจริงการไม่ไปรายงานตัวตามกำหนดนัดหมายหรือไม่ไปหางานทำโดยไม่มีเหตุผลอันสมควร อาจทำให้เสียสิทธิรับประโยชน์ทดแทนการรายงานตัวตามวรรคหนึ่งให้เป็นไปตามแบบท้ายระเบียบนี้ข้อ๒๑ เมื่อผู้ประกันตนกรณีว่างงานได้งานทำหรือได้ประกอบอาชีพที่มีรายได้แน่นอนให้แจ้งสำนักงานจัดหางานทราบภายใน ๗ วัน นับแต่วันที่ได้ทำงานนั้นข้อ๒๒ผู้ประกันตนกรณีว่างงานที่ประสงค์จะไปรายงานตัวที่สำนักงานจัดหางานแห่งอื่นให้แจ้งการเปลี่ยนแปลงต่อเจ้าหน้าที่ที่สำนักงานจัดหางานที่ขึ้นทะเบียนหรือรายงานตัวครั้งสุดท้ายก่อน แล้วแต่กรณีส่วนที่ ๗การบันทึกข้อมูลการกระทำผิดเงื่อนไขของผู้ประกันตนกรณีว่างงาน ข้อ๒๓ผู้ประกันตนกรณีว่างงานที่กระทำผิดหลักเกณฑ์และเงื่อนไขให้เจ้าหน้าที่ดำเนินการบันทึกข้อมูลการกระทำผิดพร้อมทั้งแจ้งเป็นหนังสือให้สำนักงานประกันสังคมในพื้นที่ทราบด้วยลักษณะความผิดที่จะต้องดำเนินการตามวรรคหนึ่งประกอบด้วย(๑)ปฏิเสธงานที่เหมาะสมซึ่งเจ้าหน้าที่ได้จัดหาให้(๒)ปฏิเสธงานที่เหมาะสมกับนายจ้างซึ่งเจ้าหน้าที่จัดหาให้(๓)ไม่มีความสามารถและความพร้อมในการทำงาน(๔)ไม่มารายงานตัวต่อเจ้าหน้าที่ภายในกำหนดนัดหมาย(๕)ปฏิเสธการส่งฝึกอบรมฝีมือแรงงานโดยไม่มีเหตุผลอันสมควรการบันทึกผลการกระทำผิดเงื่อนไขการประกันการว่างงานของผู้ประกันตนกรณีว่างงานตามวรรคสองให้ดำเนินการทุกครั้งของการให้บริการ จนกว่าจะสิ้นสุดระยะเวลาการคุ้มครองสิทธิการได้รับการบรรจุงานตามข้อ๙ วรรคสอง จะต้องดำเนินการบันทึกและแจ้งผลเช่นเดียวกันข้อ๒๔ให้เจ้าหน้าที่มีอำนาจหน้าที่ในการวินิจฉัยและบันทึกข้อมูลเกี่ยวกับการกระทำผิดเงื่อนไขของผู้ประกันตนกรณีว่างงานตามข้อ๒๓ ลงในเอกสารตามแบบที่กำหนดและในฐานข้อมูลคอมพิวเตอร์ทั้งนี้เพื่อให้เป็นข้อมูลหลักฐานในการวินิจฉัยสั่งจ่ายประโยชน์ทดแทนข้อ๒๕ให้อธิบดีกรมการจัดหางานเป็นผู้รักษาการตามระเบียบนี้ประกาศ ณ วันที่ ๓๐มิถุนายน พ.ศ. ๒๕๔๗จุฑาธวัช อินทรสุขศรีอธิบดีกรมการจัดหางาน[เอกสารแนบท้าย]๑.แบบขึ้นทะเบียนหางาน๒. แบบรายงานผลการหางานทำของผู้ประกันตนกรณีว่างงาน๓. แบบหนังสือแจ้งสำนักงานประกันสังคมกรณีผู้ประกันตนกรณีว่างงานได้งานทำหรือไม่ปฏิบัติตามเงื่อนไขตามมาตรา ๗๘ (๑) แห่งพระราชบัญญัติประกันสังคม พ.ศ. ๒๕๓๓๔. แบบหนังสือแจ้งสำนักงานประกันสังคมกรณีผู้ประกันตนกรณีว่างงานได้งานทำหรือไม่ปฏิบัติตามเงื่อนไขตามมาตรา ๗๘ (๑) แห่งพระราชบัญญัติประกันสังคม พ.ศ. ๒๕๓๓วิภา/ผู้จัดทำ๑๒ มีนาคม ๒๕๕๕[๑] ราชกิจจานุเบกษา เล่ม๑๒๑/ตอนพิเศษ ๖๗ ง/หน้า ๓๔/๑๘ มิถุนายน ๒๕๔๗